rejauldu/bengali-wikipedia huggingface dataset:
কাষ্ঠল চিরহরিৎ উদ্ভিদ বাঁশ আসলে ঘাস পরিবারের সদস্য। ঘাস পরিবারের এরা বৃহত্তম সদস্য। বাঁশ গাছ সাধারণত একত্রে গুচ্ছ হিসেবে জন্মায়। এক একটি গুচ্ছে ১০-৭০/৮০ টি বাঁশ গাছ একত্রে দেখা যায়। এসব গুচ্ছকে বাঁশ ঝাড় বলে।  গণপুষ্পায়ণ right|thumb|বাঁশের ফুল thumb|Phyllostachys Glauca 'Yunzhu'-এর ফুল  নানা প্রকার বাঁশঝাড়ে নানা সময়ে ফুল ধরে; কোনোটিতে ফি-বছর, কোনোটিতে ৩ বছর, কোনোটিতে ৫০ বছর, কোনোটিতে বা একশো-সোয়াশো বছর পরেও। ভারতের মিজোরাম রাজ্য, বার্মার চিন্‌ আর বাংলাদেশের পার্বত্য অঞ্চলে মেলোকানা বাকিফেরা (Melocanna baccifera) নামে একপ্রকার মুলি বাঁশ জন্মে যাতে ৪৮ বছর পরে ফুল ধরে। এদিকে জাপানী বাঁশ (Phyllostachys bambusoids) ১৩০ বৎসর পর পর্যন্ত ফুলবতী হতে পারে।  এই গাছের বীজ বা রাইজোম নিয়ে যদি একই সময়ে লাগানো হয় আমেরিকা, ইউরোপ বা আমাজনের অরণ্যে তবু একই সময়ে ফুল ফুটবে তাতে। পরিবেশ, আবহাওয়া কোনো কিছুই তাদের এই ৪৮ বছর পর ফুল ফোঁটার নিয়মকে ভাংতে পারবে না। কেন এমন হয়, এর সঠিক কারণ নিয়ে বিজ্ঞানীরা এখনো অনুসন্ধান করে চলেছেন। তবে এই বাঁশ গাছের প্রতিটি উদ্ভিদকোষের ভেতরে এর ফুলফোটার গাণিতিক নিয়ম-নীতি নির্ধারিত থাকে বলে মনে করা হয়। এই ফুল থেকে ফল হয়, অন্য বাঁশের তুলনায় বেশ বড়সড় ফল, জলপাইয়ের চেয়েও বড়। ফল পড়ে গাছের তলা বিছিয়ে থাকে। বাঁশঝাড়ও মরে যায়, যে প্রচণ্ড শক্তি ব্যয় করে সে বংশ-ফসল ফলায় তাতে তার আর জীবনীশক্তি থাকে না। বাঁশঝাড়তলায় লক্ষ লক্ষ ভুক্ত ফলের মধ্যে তখনো অলক্ষ্যে লুকিয়ে থাকা অনেক ফল থেকে জন্ম নেয় নতুন বাঁশের চারা। আবার গড়ে ওঠে বাঁশের নতুন জনপদ।  thumb|বাংলাদেশের নদীপথে বাাঁশ নিয়ে যাওয়া হচ্ছে এই গণপুষ্পায়ণ ও সংশ্লিষ্ট কিছু বিষয় নিয়ে টিভিতে ইন্টারভিউ দিয়েছেন পেনসিলভানিয়া বিশ্ববিদ্যালয়ের জীববিজ্ঞানের অধ্যাপক ডানিয়েল জ্যানজেন। গাছ তার বংশরক্ষার জন্যেই এমন কৌশল অবলম্বন করেছে বলে তার বিশ্বাস। ভারতের মিজোরাম ও মনিপুর রাজ্যে বাঁশের গণপুষ্পায়ন হয়েছিল ১৯৫৮-৫৯ সনে। এর ৪৮ বছর পর অর্থাৎ ২০০৬-০৭ সনেও এর প্রভাব দেখা গেছে ভারত, মিয়ানমার এবং বাংলাদেশের বান্দরবান, রাঙ্গামাটি, খাগড়াছড়িতে। পরবর্তী পুষ্পায়ন হবে ২০৫৪-৫৫ সনে।  গুণাগুণ  বাঁশ পাতার রস কাশি কমায়আঃ খালেক মোল্লা সম্পাদিত;লোকমান হেকিমের কবিরাজী চিকিৎসা; আক্টোবর ২০০৯; পৃষ্ঠা- ২৪২-৪৩  আয়ুর্বেদিক ওষুধ হিসেবে বাঁশ ব্যবহার করা হয়  তথ্যসূত্র  বহিঃসংযোগ   Bamboo Plants and Anatomy    Bamboo Structural Design ISO Standards  Resources on Bamboo  Bamboo Art(Video)  বিষয়শ্রেণী:উদ্ভিদ বিষয়শ্রেণী:ঔষধি উদ্ভিদ   বিষয়শ্রেণী:গৃহের উপকরণ
ইবনুল রাসসাম (আক্ষরিক নকশাকার পুত্র)(ইংরেজি:Ibn al-Rassam) ছিলেন মিশরের একজন মুসলিম আলকেমিস্ট এবং টালি তৈরিকারক এবং মোজাইক ডিজাইনার, যিনি ​ মামলুক বাহরি রাজবংশ (১২৫০-১৩৮২) এর সময় জনপ্রিয় হয়ে ওঠেন। আল রাসসাম কোন বড়সড় আবিষ্কারের করে যদিও জানা যায় নি, তবুও তিনি তামা থেকে ম্যালাকাইট তৈরি করা, এবং বিভিন্ন পদার্থ উত্তাপের মাধ্যমে নীল তৈরির উপায় জানতেন।  তিনি রসায়নবিদ আবুল আশবা ইবনে তাম্মাম (মৃত্যু ১৩৬১) এর সহকর্মী ছিলেন।   তথ্যসূত্র    বহিঃসংযোগ   বিষয়শ্রেণী:মধ্যযুগীয় ইসলামের রসায়নবিদ
মোহাম্মদ ইলিয়াছ (জন্ম: ১৮ অক্টোবর ১৯৬৩) হলেন বাংলাদেশের একজন রাজনীতিবিদ। তিনি কক্সবাজার-১ আসনের সংসদ সদস্য ছিলেন।   প্রাথমিক জীবন  মোহাম্মদ ইলিয়াছ ১৮ অক্টোবর ১৯৬৩ সালের কক্সবাজারে জন্মগ্রহণ করেন।   রাজনৈতিক জীবন  মোহাম্মদ ইলিয়াছ জাকের পার্টির রাজনীতির সাথে যুক্ত ছিলেন। ২০০৮ সালের নবম জাতীয় সংসদ নির্বাচনে তিনি জাকের পার্টির প্রার্থী হিসেবে কক্সবাজার-১ আসন থেকে অংশগ্রহণ করে পরাজিত হন।  জাতীয় পার্টিতে যোগ দিয়ে তিনি ২০১৪ সালের দশম জাতীয় সংসদ নির্বাচনে জাতীয় পার্টির প্রার্থী হিসেবে কক্সবাজার-১ আসন থেকে বিনা প্রতিদ্বন্দ্বিতায় সংসদ সদস্য মনোনীত হন। দশম জাতীয় সংসদে তিনি প্রাথমিক ও গণশিক্ষা মন্ত্রণালয় সম্পর্কিত স্থায়ী কমিটির সদস্য ছিলেন।  ২০১৮ সালের একাদশ জাতীয় সংসদ নির্বাচনে জাতীয় পার্টির প্রার্থী হিসেবে কক্সবাজার-১ আসন থেকে অংশগ্রহণ করে পরাজিত হন।   তথ্যসূত্র   বিষয়শ্রেণী:১৯৬৩-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী মুসলিম বিষয়শ্রেণী:কক্সবাজার জেলার রাজনীতিবিদ বিষয়শ্রেণী:দশম জাতীয় সংসদ সদস্য বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:জাতীয় পার্টির রাজনীতিবিদ
অলীক কুমার গুপ্ত বাংলাদেশের স্বাধীনতা যুদ্ধের একজন মুক্তিযোদ্ধা। স্বাধীনতা যুদ্ধে তার অসীম সাহসিকতার জন্য বাংলাদেশ সরকার তাকে বীর প্রতীক খেতাব প্রদান করেন।দৈনিক প্রথম আলো, "তোমাদের এ ঋণ শোধ হবে না" | তারিখ: ১৪-১১-২০১১   পুরস্কার ও সম্মাননা  ১৯৭৩ সালে সরকার তাকে বীর প্রতীক সম্মাননা প্রদান করেন।স্মরণীয় স্মারক গাঁথা, তারিখঃ ২৪-১২-২০১২।   তথ্যসূত্র    পাদটীকা      বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বীর প্রতীক বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
মিসিসিপি হাইওয়ে ৪৭৫ (এমএস ৫৭২) কেন্দ্রীয় মিসিসিপি অঙ্গরাজ্যের একটি রাজ্য মহাসড়ক। এটার দক্ষিণ প্রান্ত এমএস ৪৬৮ তে শেষ হয়। এটা উত্তরের জ্যাকসন-ইভারস আন্তর্জাতিক বিমান বন্দর পর্যন্ত  বিস্তৃত এবং বিমান বন্দরের উত্তরে এমএস ২৫ তে গিয়ে শেষ হয়।   প্রধান সংযোগস্থলসমূহ  পুরো রাস্তাটি ছিল রাঙ্কিন কাউন্টিতে।   তথ্যসূত্র   বিষয়শ্রেণী:মিসিসিপি (অঙ্গরাজ্য) বিষয়শ্রেণী:যুক্তরাষ্ট্রের মহাসড়ক বিষয়শ্রেণী:মিসিসিপি অঙ্গরাজ্যের মহাসড়ক
জয় ই বাইক  হল একটি ভারতীয় দ্বি-চাকার বৈদ্যুতিক গাড়ি প্রস্তুতকারক। এটি ইয়াতিন গুপ্তে দ্বারা ২০১৬ সালে প্রতিষ্ঠিত হয়েছিল এবং এর সদর দপ্তর ভাদোদরা, গুজরাট, ভারত। বর্তমানে, এটি ভারত, উগান্ডা এবং নেপাল সহ একাধিক দেশে বৈদ্যুতিক গাড়ির খুচরা বিক্রেতা সেক্টরে কাজ করে।  ইতিহাস এটি ২০১৬ সালে গুজরাটের ভাদোদরায় প্রতিষ্ঠিত হয়েছিল। এপ্রিল, ২০২১ জয় ই-বাইক ২০২১ মৌসুমে আইপিএল ফ্র্যাঞ্চাইজি দল চেন্নাই সুপার কিংসের সাথে একটি অংশীদারিত্ব ঘোষণা করেছে। এই সহযোগিতার লক্ষ্য পরিবেশ-বান্ধব সম্পদ এবং টেকসই জীবনধারা পছন্দ সমর্থন করা।  ২০২১ সালের জুলাই মাসে, জয় ই-বাইক 'জয় ই-কানেক্ট' মোবাইল অ্যাপ চালু করেছে। এই অ্যাপটি একটি ক্লাউড-ভিত্তিক প্ল্যাটফর্মে কাজ করে এবং গাড়ির রিমোট কন্ট্রোল, নেভিগেশন সহায়তা, ব্যাটারি স্ট্যাটাস আপডেট, জিও-ফেন নোটিফিকেশন, ভ্রমণের বিশ্লেষণ এবং পরিবেশ সংরক্ষণ সম্পর্কিত ডেটা সহ কার্যকারিতা প্রদান করে।  ফিনান্সিয়াল এক্সপ্রেসের মতে ২০২১ সালের অক্টোবরে, জয় ই-বাইক আগের বছরের একই সময়ের তুলনায় ৫০২% বিক্রির অভিজ্ঞতা লাভ করেছে। ওই মাসে কোম্পানিটি ২৮৫৫ টি ইলেকট্রিক স্কুটার এবং মোটরসাইকেল বিক্রি করেছে।  ২০২২ সালে, জয় ই-বাইক ইন্ডিয়া ট্যুর অফ আয়ারল্যান্ড ২০২২ ক্রিকেট সিরিজের জন্য সরকারি চালিত দ্বারা স্পনসর হয়ে ওঠে। এই সহযোগিতার অংশ হিসেবে, 'জয় ই-বাইক ইলেক্ট্রিফাইং পাওয়ারড বাই' ম্যান অফ দ্য সিরিজ এবং 'জয় ই বাইক ইলেকট্রিফাইং সুপার ৬'-এর মতো পুরস্কার উপস্থাপন করা হয়েছে।  ২০২২ সালে, জয় ই-বাইক, ভারতে বৈদ্যুতিক স্কুটারের তিনটি মডেল চালু করেছে: উল্ফ +, জেন নেষ্ট ন্যানো+, ডেল গো।  ২০২৩ সালের জানুয়ারিতে, জয় ই বাইক গ্রেটার নয়ডায় অটো এক্সপো ২০২৩-এ মিহোস ইলেকট্রিক স্কুটার উন্মোচন করেছিল। লাইভমিন্টের মতে, মডেলটি রিমোট কন্ট্রোল, ব্যাটারি মনিটরিং, রিভার্স মোড, জিপিএস এবং চুরি-বিরোধী ফাংশনের জন্য জয় ই-কানেক্ট অ্যাপের মাধ্যমে সংযোগ প্রদান করে।  ২০২৩ সালে, জয় ই-বাইক ইন্ডিয়া ট্যুর অফ আয়ারল্যান্ড ২০২৩ এর টাইটেল স্পনসর হিসাবে অংশীদারিত্ব করে, টুর্নামেন্টের নাম দেয় 'জয় ই-বাইক কাপ।    তথ্যসূত্র   বিষয়শ্রেণী:ভারতীয় মার্কা বিষয়শ্রেণী:ভারতের মোটরসাইকেল প্রস্তুতকারক বিষয়শ্রেণী:ভারতের বৈদ্যুতিক যানবাহন প্রস্তুতকারক
নাইট্রাস এসিড (আণবিক সংকেত ) একধরণের মনোপ্রোটিক অম্ল, যা কেবল দ্রবণ, গ্যাস অথবা নাইট্রাইট () লবণ হিসেবে পাওয়া যায়। অ্যামিন থেকে ডায়াজোনিয়াম লবণ প্রস্তুত করতে নাইট্রাস এসিড ব্যবহৃত হয়।   গঠন  গ্যাসীয় অবস্থায় সমতলীয় নাইট্রাস এসিড syn এবং anti উভয় বিন্যাসযুক্ত হতে পারে। কক্ষ তাপমাত্রায় anti গঠন প্রাধান্য পায় এবং অবলোহিত বর্ণালীবীক্ষণ অনুযায়ী এটি প্রায় ২.৩ কিলোজুল/মোল অধিক স্থিতিশীল। p. 462.   প্রস্তুতি  সাধারণত খনিজ এসিড দ্বারা সোডিয়াম নাইট্রাইটের জলীয় দ্রবণের অম্লীকরণের মাধ্যমে নাইট্রাস এসিড উৎপন্ন করা হয়। অম্লীকরণ সাধারণত বরফবিন্দুর তাপমাত্রায় পরিচালিত হয় এবং HNO2 সিটুতে শোষণ করে নেওয়া হয়। মুক্ত নাইট্রাস এসিড অস্থিতিশীল এবং তা দ্রুত পচে যায়।  নিম্নোক্ত সমীকরণ অনুযায়ী পানিতে ডাইনাইট্রোজেন ট্রাইঅক্সাইড দ্রবীভূত করেও নাইট্রাস এসিড তৈরি করা যায়  N2O3 + H2O → 2 HNO2   বিক্রিয়া   পচন  বায়বীয় নাইট্রাস এসিড, যা খুব কমই পাওয়া যায়, পচে নাইট্রোজেন ডাই-অক্সাইড, নাইট্রিক অক্সাইড এবং পানিতে পরিণত হয়  2 HNO2 → NO2 + NO + H2O  নাইট্রোজেন ডাই-অক্সাইড জলীয় দ্রবণে নাইট্রিক এসিড এবং নাইট্রাস এসিডে পরিণত হয়:  2 NO2 + H2O → HNO3 + HNO2  উষ্ণ বা ঘন দ্রবণে সামগ্রিক বিক্রিয়া নাইট্রিক এসিড, পানি এবং নাইট্রিক অক্সাইড উৎপন্ন করে  3 HNO2 → HNO3 + 2 NO + H2O  নাইট্রিক অক্সাইডকে পরবর্তীতে বায়ুর মাধ্যমে জারিত করে নাইট্রিক অ্যাসিডে রূপান্তর করা যায়:  2 HNO2 + O2 → 2 HNO3   বিয়োজন  I− এবং Fe2+ আয়নের সাথে বিক্রিয়ায় NO উৎপন্ন হয়:   2 KNO2 + 2 KI + 2 H2SO4 → I2 + 2 NO + 2 H2O + 2 K2SO4  2 KNO2 + 2 FeSO4 + 2 H2SO4 → Fe2(SO4)3 + 2 NO + 2 H2O + K2SO4  Sn2+ আয়নের সাথে বিক্রিয়ায় N2O উৎপন্ন হয়:   2 KNO2 + 6 HCl + 2 SnCl2 → 2 SnCl4 + N2O + 3 H2O + 2 KCl  SO2 গ্যাসের সাথে বিক্রিয়ায় NH2OH উৎপন্ন হয়:   2 KNO2 + 6 H2O + 4 SO2 → 3 H2SO4 + K2SO4 + 2 NH2OH  ক্ষার দ্রবণের মধ্যে Zn এর সাথে বিক্রিয়ায় NH3 উৎপন্ন হয়:   5 H2O + KNO2 + 3 Zn → NH3 + KOH + 3 Zn(OH)2   এর সাথে বিক্রিয়ায় HN3, এবং পরে, N2 গ্যাস উৎপন্ন হয়:   HNO2 + [N2H5]+ → HN3 + H2O + H3O+   HNO2 + HN3 → N2O + N2 + H2O  নাইট্রাস অ্যাসিড কর্তৃক জারণের ক্ষেত্রে তাপগতীয় নিয়ন্ত্রণের চেয়ে অধিক গতিশীল নিয়ন্ত্রণ রয়েছে। এটির সর্বোত্তম উদাহরণ এই যে, লঘু নাইট্রাস অ্যাসিড I− কে জারিত করে I2 করতে সক্ষম, তবে লঘু নাইট্রিক এসিড তা করতে পারে না।   I2 + 2 e− ⇌ 2 I−  Eo = +0.54 V    + 3 H+ + 2 e− ⇌ HNO2 + H2O  Eo = +0.93 V   HNO2 + H+ + e− ⇌ NO + H2O  Eo = +0.98 V  এই বিক্রিয়াগুলোতে E এর মান প্রায় একই রকম হতে পারে, তবে নাইট্রিক এসিড অনেক শক্তিশালী জারক। যেহেতু লঘু নাইট্রাস এসিড আয়োডাইডকে আয়োডিনে জারিত করতে পারে, সেই ভিত্তিতে এটি অনুমান করা যেতে পারে যে নাইট্রাস আরও শক্তিশালী জারক নাইট্রিক এসিডের চেয়ে দ্রুততর।   তথ্যসূত্র   বিষয়শ্রেণী:নাইট্রোজেন যৌগ বিষয়শ্রেণী:হাইড্রোজেন যৌগ বিষয়শ্রেণী:নাইট্রোজেন অক্সোএসিড বিষয়শ্রেণী:নাইট্রোজেন চক্র বিষয়শ্রেণী:জারক বিষয়শ্রেণী:খনিজ অ্যাসিড
ধীর আলী মিয়া (১ জানুয়ারি ১৯২০ - ১৪ ডিসেম্বর ১৯৮৪) ছিলেন একজন বাংলাদেশী যন্ত্রসঙ্গীত শিল্পী, সঙ্গীতশিল্পী, সঙ্গীত পরিচালক ও সুরকার। সঙ্গীত পরিচালনার জন্য তিনি ১৯৬৫ সালে পাকিস্তান সরকার কর্তৃক প্রদত্ত তমঘায়ে ইমতিয়াজ এবং যন্ত্র ও লোকসঙ্গীতে অবদানের জন্য ১৯৮৬ সালে বাংলাদেশ সরকার কর্তৃক প্রদত্ত মরণোত্তর একুশে পদকে ভূষিত হন।   প্রাথমিক জীবন  ধীর আলী ১৯২০ সালের ১ জানুয়ারি তৎকালীন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) মুন্সীগঞ্জ জেলার টংগিবাড়ী উপজেলার বাঁশবাড়ি গ্রামে জন্মগ্রহণ করেন। প্রাথমিক শিক্ষা গ্রহণ করেন স্থানীয় প্রাথমিক বিদ্যালয়ে। পরে সোনারং উচ্চ বিদ্যালয়ে পড়াশুনা করেন। শৈশব থেকেই তার পিতামহ সঙ্গীতজ্ঞ সাদেক আলীর নিকট বংশী বাদনে তালিম গ্রহণ করেন। তিনি বাঁশি ছাড়াও বেহালা, গিটার, ও ক্লারিওনেট বাজানো শিখেন। তবে তার খ্যাতি বংশী বাদনেই।   কর্মজীবন  ধীর আলীর কর্মজীবন শুরু হয় ১৯৪৫ সালে অল ইন্ডিয়া রেডিওর ঢাকা কেন্দ্রে অনিয়মিত বংশীবাদক হিসেবে। ভারত বিভাগের পর ১৯৪৮ সালে ঢাকা কেন্দ্রে তিনি নিজস্ব শিল্পী হিসেবে যোগ দেন। ১৯৮৩ সালে উপপ্রধান সঙ্গীত প্রযোজক পদে থাকাকালীন চাকরি থেকে অবসর নেন। তিনি বুলবুল ললিতকলা একাডেমি ও আর্টস কাউন্সিলের প্রশিক্ষণ কোর্সের শিক্ষকতা করেন। তিনি 'ঢাকা অর্কেস্ট্রা' নামক একটি ঐকতান-বাদকদল গঠন করেন, যা বাংলাদেশের সঙ্গীতের উন্নয়নে বিশেষ ভূমিকা পালন করে।  ধীর আলী চলচ্চিত্রের গানের সুরকার ও সঙ্গীত পরিচালক হিসেবেও কাজ করেন। তিনি বাংলার লোকসঙ্গীতে আধুনিক ধারার প্রবর্তক। পূর্ব পাকিস্তান তথা বাংলাদেশে নির্মিত প্রথম পূর্ণদৈর্ঘ্য চলচ্চিত্র মুখ ও মুখোশ-এ তিনি সমর দাসের সহকারী সঙ্গীত পরিচালক হিসেবে কাজ করেন। পরবর্তীতে তিনি নাচঘর, উজালা, জোয়ার এলো, কাঞ্চনমালা, আবার বনবাসে রূপবান, দস্যুরানী, কাজলরেখা চলচ্চিত্রের সঙ্গীত পরিচালনা করেন।  ফজল-এ-খোদা রচিত ও ধীর আলী মিয়ার সুরারোপিত জনপ্রিয় গানের মধ্যে রয়েছে 'বাসন্তী রং শাড়ি পড়ে কোন বধূয়া চলে যায়', 'ঢাকা শহর দেখতে এসে', 'কলসি কাঁখে ঘাটে যায় কোন রুপসী', 'খোকনমনি রাগ করে না'। এ গানগুলো সত্তর দশকে অসম্ভব জনপ্রিয়তা লাভ করে। এ সব গান বাংলাদেশ বেতারে রেকর্ড করা হয়েছিল। সুরকার আলাউদ্দীন আলী তাঁর সুযোগ্য সন্তান।   মৃত্যু  ধীর আলী ১৯৮৪ সালের ১৪ ডিসেম্বর ঢাকায় মৃত্যুবরণ করেন।   সম্মাননা   সঙ্গীত পরিচালনার জন্য ১৯৬৫ সালে পাকিস্তান সরকার কর্তৃক প্রদত্ত তমঘায়ে ইমতিয়াজ।  সঙ্গীতে অবদানের জন্য ১৯৮৬ সালে বাংলাদেশ সরকার কর্তৃক প্রদত্ত মরণোত্তর একুশে পদক।   তথ্যসূত্র    বহিঃসংযোগ     বিষয়শ্রেণী:১৯২০-এ জন্ম বিষয়শ্রেণী:১৯৮৪-এ মৃত্যু বিষয়শ্রেণী:বাংলাদেশী পুরুষ সঙ্গীতজ্ঞ বিষয়শ্রেণী:বাংলাদেশী সঙ্গীত পরিচালক বিষয়শ্রেণী:বাংলাদেশী যন্ত্রসঙ্গীত শিল্পী বিষয়শ্রেণী:শিল্পকলায় একুশে পদক বিজয়ী বিষয়শ্রেণী:মুন্সীগঞ্জ জেলার সঙ্গীতজ্ঞ বিষয়শ্রেণী:বাঙালি মুসলিম বিষয়শ্রেণী:বাংলাদেশী গায়ক বিষয়শ্রেণী:বাংলা ভাষার সঙ্গীতশিল্পী বিষয়শ্রেণী:প্রাইড অব পারফরম্যান্স প্রাপক বিষয়শ্রেণী:২০শ শতাব্দীর পুরুষ সঙ্গীতজ্ঞ
যোধপুর জংশন রেলওয়ে স্টেশন হল একটি প্রধান রেলওয়ে স্টেশন যা ভারতের রাজস্থান রাজ্যের জোড়পুরে অবস্থিত। রেলওয়ে স্টেশনটি প্রশাসনিক ভাবে ভারতীয় রেলওয়ের উত্তর-পশ্চিম রেলের  নিয়ন্ত্রণাধীন।   ইতিহাস  যোধপুর রেলওয়ে স্টেশন ১৮৮৫ সালে নতুন যোধপুর রেলওয়ের আওতাভুক্ত ছিল। প্রথম ট্রেনটি ১৮৮৫ সালের ৯ মার্চ যোধপুর থেকে লুনি পর্যন্ত চলেছিল। ১৮৮৯ সালে যোধপুর ও বিকেণরের মধ্যবর্তী একটি রেলওয়ে লাইন তৈরি করা হয়। পরবর্তীতে ১৯০০ সালে জোড়হাপুর হায়দ্রাবাদ রেলওয়ে (এই রেলপথের কিছু অংশ পাকিস্তানে) এর সাথে সংযুক্ত হয়। সিন্ধু প্রদেশের হায়দরাবাদে যোগদানের পরে ১৯২৮ সালে যোধপুর ও বিকাণির রেলওয়ে স্বাধীন রেলওয়ে হিসাবে কাজ করেছিল। স্বাধীনতা পর যোধপুর রেলওয়ে একটি অংশ পশ্চিম পাকিস্তানের  মধ্যে গিয়েছিলাম।   সংক্ষিপ্ত বিবরণ  যোধপুর রেলওয়ে স্টেশনে ৫ টি প্ল্যাটফর্ম এবং মোট ৬  টি রেল ট্র্যাক রয়েছে। প্রধান যোধপুর স্টেশন (জেউ) বন্ধ হয়ে যাওয়ার পর, শহরতলি ভগত কি কোঠী রেলওয়ে স্টেশনকে (বিজি কেটি) যাত্রীবাহী ট্রেনের দ্বিতীয় প্রধান স্টেশন হিসেবে উন্নত করা হয়েছিল।   রেলওয়ে পুনর্গঠন  যোধপুর-বিকানের লাইন পশ্চিম রেলওয়ে সঙ্গে একীভূত হয়ে যায় ৫ নভেম্বর ১৯৫১ সালে। পরে উত্তর-পশ্চিম রেল অক্টোবর ২০০২ সালে গঠিত হয় এবং স্টেশনটি এই রেল জোনের অন্তর্ভুক্ত হয়। যোধপুর ভারতীয় রেলওয়ের শত বুকিং স্টেশন মধ্যে একটি।   শহরতলির স্টেশনগুলি  ক্রমশহরতলির স্টেশনের নামদূরত্ব (কিমি) 1 রাইকাবাগ প্যালেস জংশন২ 2 ভগত কি কোঠি৩ 3 মহামন্দির৫ 4 বাসানি৬ 5যোধপুর ক্যান্ট৮ 6মান্দর১০ 7বানার১৪ 8 সালাওাস১৬   তথ্যসূত্র    বহিঃসংযোগ       বিষয়শ্রেণী:যোধপুর জেলার রেলওয়ে স্টেশন বিষয়শ্রেণী:১৮৮৫-এ ভারতে চালু রেলওয়ে স্টেশন
alt=مأذنة مسجد في تركيا حيث تزين في رمضان احتفالا في قدومه.|থাম্ব| রমজানের আগমন উদযাপনের জন্য তুরস্কের একটি মসজিদের মিনার সাজানো হয়। তুরস্কের পবিত্র রমজান মাস উদযাপন এবং সামাজিক সংহতির চেতনার সাথে উদযাপন করে। তুরস্কে রমজানকে একটি গুরুত্বপূর্ণ এবং স্বতন্ত্র সময় হিসেবে বিবেচনা করা হয়, কারণ মুসলমানরা দিনের বেলায় রোজা পালন করে এবং অনেক ধর্মীয় ও সামাজিক কর্মকাণ্ড এবং ঐতিহ্যে অংশগ্রহণ করে। তুরস্কের মুসলমানরা রমজান মাসকে "মাসের সুলতান" বলে অভিহিত করে।    তুরস্কে রমজানের ঐতিহ্য    আযানের সাথে সেহরি ও ইফতার  তুরস্কে আজানের সাথে সেহরি ও ইফতার একটি জনপ্রিয় ঐতিহ্য। মুসলমানরা সেহরিয়ার সময় ঘুম থেকে উঠে ফজরের নামাজের আগে হালকা খাবার খায়, এবং ইফতারের সময় তারা একত্রিত হয়ে ইফতার তৈরি করে খায় এবং খেজুর বা জলপাই দিয়ে ইফতার ভাঙে এবং তারপর মূল খাবার শুরু করে।    মসজিদে সাধারণ রাতের খাবার  তুরস্কের মুসলমানরা রমজান মাসে মসজিদে সম্মিলিত নৈশভোজের আয়োজন করে। তুরস্ক পবিত্র রমজান মাসে মিনার সাজানোর জন্য বিখ্যাত, কারণ মাগরিবের নামাজের পর তারা খাওয়া-দাওয়ার জন্য জড়ো হয়। ভাগাভাগি করে নৈশভোজে অংশগ্রহণকারীদের জন্য বিভিন্ন ধরণের খাবার পরিবেশন করা হয় এবং এটি ব্যক্তিদের মধ্যে সম্প্রীতি এবং বন্ধনের মনোভাব বৃদ্ধি করে। تصنيف:أخطاء الاستشهاد: الافتقار إلى عنوان تصنيف:أخطاء الاستشهاد: قصور في مسار   পবিত্র কুরআন প্রতিযোগিতা  রমজান মাসে তুরস্কে কুরআন মুখস্থ ও তেলাওয়াত প্রতিযোগিতা অনুষ্ঠিত হয়। শিশু এবং প্রাপ্তবয়স্করা পবিত্র কুরআন তেলাওয়াতের দক্ষতা প্রদর্শনের জন্য এই প্রতিযোগিতায় অংশগ্রহণ করে এবং বিজয়ীদের পুরস্কার প্রদান করা হয়।    রমজানের দাতব্য ভোজ  তুরস্কে রমজানের ঐতিহ্যের একটি গুরুত্বপূর্ণ অংশ হল দাতব্য রমজান ভোজ। দাতব্য প্রতিষ্ঠান এবং সংগঠনগুলি দরিদ্র ও দরিদ্রদের জন্য দলগত ইফতারের আয়োজন করে, যেখানে অভাবীদের মধ্যে খাবার বিতরণ করা হয়।    সামাজিক পরিদর্শন  তুরস্কে রমজান মাসে পরিবার, বন্ধুবান্ধব এবং প্রতিবেশীদের মধ্যে পারস্পরিক সামাজিক সাক্ষাতের সাক্ষী থাকে। এই পবিত্র মাসে শুভেচ্ছা বিনিময় করা হয়, উপহার দেওয়া হয় এবং সামাজিক সমাবেশ এবং বিশেষ ভোজসভা অনুষ্ঠিত হয় যা ঘনিষ্ঠতা এবং ভালোবাসার চেতনাকে উৎসাহিত করে।    রমজান মাসে বিখ্যাত তুর্কি খাবার  তুরস্কের রমজান এই পবিত্র মাসের বৈশিষ্ট্যপূর্ণ খাবারের জন্যও বিখ্যাত। রমজান মাসে যেসব খাবার খাওয়া হয় তার মধ্যে রয়েছে: [১]    ইশলি কাবাব: কাঠকয়লার উপর ভাজা মাংসের টুকরো এবং ভাজা পেঁয়াজ/পেঁয়াজ এবং রুটির সাথে পরিবেশন করা হয়।  এটলি কোফতে: মশলাদার কিমা করা গরুর মাংসের টুকরো লম্বা আঙুলের আকারে তৈরি, তারপর ভাজা বা গ্রিল করা। সাধারণত ভাত এবং সালাদের সাথে পরিবেশন করা হয়।  বোরেক: মাংসের কিমা, পালং শাক বা পনির দিয়ে ভরা ফিলো পেস্ট্রি, তারপর ভাজা।  লাহমাকুন: চিনির সিরাপে ডুবানো ভাজা ময়দা, তারপর বাদাম দিয়ে সাজানো।  মসুর ডালের স্যুপ: রমজানের নাস্তার জন্য মসুর ডালের স্যুপকে অন্যতম প্রধান খাবার হিসেবে বিবেচনা করা হয়।  কাতায়েফ : একটি বিখ্যাত তুর্কি মিষ্টি, বিশেষ করে রমজান মাসে প্রস্তুত। এতে আখরোট বা পেস্তা দিয়ে ভরা পাতলা পেস্ট্রি থাকে এবং চিনির সিরাপ দিয়ে মিষ্টি করা হয়।  alt=صورة القطايف وهي حلوى مشهورة في رمضان محشية بالجوز أو الجبنة أو القشطة|থাম্ব| আখরোট, পনির, অথবা ক্রিম দিয়ে ভরা জনপ্রিয় রমজানের মিষ্টি কাতায়েফের ছবি।   তথ্যসূত্র    বহিঃসংযোগ   বিষয়শ্রেণী:দেশ অনুযায়ী রমজান বিষয়শ্রেণী:তুরস্কে ইসলাম
খানি চাহার বাঘ আফগানিস্তানের ফারিয়ব প্রদেশের উত্তর-পূর্বাঞ্চলীয় একটি জেলা। প্রধান গ্রাম চাহার বাঘ  দ্রাঘিমাংশে, যেটি জেলাটির দক্ষিণ অংশে অবস্থান করছে। জেলাটির উত্তরে সীমান্তে তুর্কমেনিস্তানের সাথে সীমানা ভাগ করেছে। ২০০২ সালের আদমশুমারীর আনুমানিক হিসাব অনুযায়ী, জেলাটির জনসংখ্যার ছিল প্রায় ২২,০০০। যার মধ্যে তুর্কি সম্প্রদায়ের ৪০% এবং ৬০% উজবেক সম্প্রদায়ের লোকজনের বসবাস।    তথ্যসূত্র   বহিঃসংযোগ   Map of Settlements IMMAP, 2011  বিষয়শ্রেণী:ফারিয়ব প্রদেশের জেলা
থাম্ব|ভারতের রাজস্থানের টঙ্ক জেলার সোডা গ্রামের একজন বাঞ্জারান মহিলা। বানজারা (লাম্বাদি, গৌর রাজপুত, লাবানা নামেও পরিচিত) হল একটি ঐতিহাসিকভাবে যাযাবর ব্যবসায়ী জাতি যাদের উৎপত্তি বর্তমান রাজস্থানের মেওয়ার অঞ্চলে হতে পারে।  ব্যুৎপত্তি  বানজারারা সাধারণত নিজেদেরকে গোর ও বহিরাগতদের কোর বলে উল্লেখ করে কিন্তু এই ব্যবহার তাদের নিজেদের সম্প্রদায়ের বাইরে প্রসারিত হয় না। একটি সম্পর্কিত ব্যবহার হল গোর মাতি বা গোরমাতি, যার অর্থ হল নিজস্ব মানুষ।    মতিরাজ রাঠোড় মনে করেন যে সম্প্রদায়টি খ্রিস্টীয় চতুর্দশ শতাব্দী থেকে বানজারা নামে পরিচিতি লাভ করে ও এর আগে লামানদের সাথে কিছু সম্পর্ক ছিল, যারা ৩০০০ বছরের ইতিহাস দাবি করে।   ইরফান হাবিব মনে করেন যে, বানজারার উৎপত্তি সংস্কৃত শব্দে বিভিন্নভাবে ভনিজ, ভনিক এবং বণিক হিসাবে উল্লেখ করা হয়েছে, যেমন বানিয়া বর্ণের নাম, যারা ঐতিহাসিকভাবে ভারতের "প্রাথমিক" ব্যবসায়ী সম্প্রদায় ছিল। তবে বি.জি. হালবারের মতে, বানজারা শব্দটি সংস্কৃত শব্দ বন চরা থেকে উদ্ভূত হয়েছে।   সম্প্রদায়টি বহু ভাষা গ্রহণ করা সত্ত্বেও, বানজারা সমগ্র ভারতে ব্যবহৃত হয়, যদিও কর্ণাটকে নামটি পরিবর্তিত হয়ে হয়েছে বানিজাগারু। ১৯৬৮ সালে নিখিল ভারত বানজারা সেবা সংঘ নামে একটি জাতিগত সংগঠন কর্তৃক পরিচালিত একটি সমীক্ষায় ২৭টি সমার্থক শব্দ ও ১৭টি উপ-গোষ্ঠী নথিভুক্ত করা হয়েছে। নথিভুক্ত গোষ্ঠীর মধ্যে রয়েছে চরন, ধারিয়া, মাথুরিয়া, মুলতানি (লবণ), যা ছিল একটি প্রধান পণ্য যা তারা সারা দেশে পরিবহন করত।  বানজারা সম্প্রদায়ের উপজাতি সম্প্রদায় হিসাবে সাংবিধানিক স্বীকৃতি নেই। যেমন গোর বানজারা হল ঐতিহাসিক উপজাতিগুলির মধ্যে একটি যারা জাতিগতভাবে বিচ্ছিন্নতা, তাদের নিজস্ব ভাষা, সংস্কৃতি ও ঐতিহ্য, উৎসব, রন্ধনশৈলী, নৃত্য এবং সঙ্গীত দ্বারা চিহ্নিত। এই বানজারা সম্প্রদায় উল্লেখযোগ্যভাবে পিতৃতান্ত্রিক ও মাতৃতান্ত্রিক সমাজের বিপরীতে একটি রহস্যময় সংস্কৃতি ও আতিথেয়তা ধারণ করে। এটি একটি ব্রাহ্মণীয় ও মারওয়াড়ি সম্পর্কিত সংস্কৃতি এবং ভারতের জনপ্রিয় সম্প্রদায়, যা দেশের বিভিন্ন অংশে বিভিন্ন নামেও পরিচিত যেমন 'গোর, গৌর বানজারা, লামন, লাম্বানি, লাম্বাদি, গৌর রাজপুত, নায়েক, বলদিয়া ও গৌরিয়া।' এরা প্রধানত মহারাষ্ট্র, কর্ণাটক, তেলেঙ্গানা, অন্ধ্রপ্রদেশ, তামিলনাড়ু, গুজরাট, মধ্যপ্রদেশ, ওড়িশা ও পশ্চিমবঙ্গ রাজ্যে বণ্টিত এবং উত্তর-পূর্ব রাজ্য ও কেন্দ্রশাসিত অঞ্চলগুলি ব্যতীত অন্যান্য সমস্ত রাজ্যে বসবাস করে। গোর বানজাররা তাদের স্বতন্ত্র ভাষায় কথা বলে যা 'বানজারা' নামে পরিচিত যাকে 'গৌর বলি', 'লামানি' বা 'লাম্বাদি' বা 'গোরমতি' বা 'বানজারি' নামেও বলা হয়। তাদের মৌখিক সাহিত্য ও ঐতিহ্য আছে, কিন্তু তাদের ভাষার জন্য লিপি না থাকার কারণে কোন লিখিত সাহিত্য নেই। তাদের ইতিহাস ও ঐতিহ্য লিখিত আকারে না থাকায় ইতিহাসবিদ ও সমাজ বিজ্ঞানীদের কাছে তাদের অতীতের ঘটনাবলী বর্ণনা করা কঠিন হয়ে পড়েছে। কথিত আছে যে, এমনকি আর্য অভিবাসন পর্যন্ত তাদের পরবর্তী ইতিহাসও অস্পষ্টতায় ঢেকে আছে, কারণ ইতিহাস ও সংস্কৃতির বইয়ে তাদের সম্পর্কে খুব বেশি আলোচনা করা হয়নি এবং তাদের সম্পর্কে কোনো উল্লেখযোগ্য প্রমাণ পাওয়া যায়নি যদিও তারা প্রাগৈতিহাসিক যুগের শেষের দিক থেকেই বিদ্যমান।Dr. Dhananjay Naik Mood and Dr. Surya Dhananjay, 'Gor Banjara - An Enduring Tribe', 2020, , p.1-2. তথ্যসূত্র   বিষয়শ্রেণী:রাজস্থানের সামাজিক গোষ্ঠী বিষয়শ্রেণী:হিন্দু জাতিগোষ্ঠী বিষয়শ্রেণী:হিন্দু সমাজ বিষয়শ্রেণী:তেলেঙ্গানার তাপসিলি জনগোষ্ঠী বিষয়শ্রেণী:ওড়িশার তফসিলি উপজাতি বিষয়শ্রেণী:অন্ধ্রপ্রদেশের তফসিলি উপজাতি বিষয়শ্রেণী:ভারতের বিমুক্ত জাতি
এলেনা গুরো (জন্ম: ১০ জানুয়ারি, ১৮৭৭ - মৃত্যু: ৬ মে, ১৯১৩) (; বিবাহের পরে মাতিউশিন (;) রুশ ফিউচারিস্ট, চিত্রশিল্পী, কবি, নাট্যকার ও কথাশিল্পী।   প্রাথমিক জীবন  এলেনা গুরোর জন্ম ১০ জানুয়ারি ১৮৭৭ রাশিয়ার সাংক্‌ত পিতেরবুর্গ শহরে। বাবা ফরাসি বংশোদ্ভূত জেনরিখ স্টেপানোভিচ গুরো রাজকীয় রুশ সেনাবাহিনীর কর্মকর্তা, মা আন্না মিখাইলভনা একজন শৌখিন চিত্রশিল্পী। রাশিয়া ও ফিনল্যান্ডে বাবার ভূসম্পত্তি থেকে আয় ও সরকারি পেনশন—সবই তিনি ব্যয় করেছেন শিল্পের জন্য।   পেশা  থাম্ব|বাম|200px|গুরো এবং মাতিউশিন ১৩ বছর বয়সে ভর্তি হন সাংক্‌ত পিতেরবুর্গ শিল্পপ্রণোদন সমিতি পরিচালিত স্কুলে। তারপর প্রশিক্ষণ নেন দুজন বিশিষ্ট চিত্রশিল্পীর নিজস্ব স্টুডিওতে। পশ্চিমের আধুনিক শিল্প আন্দোলনের কিছু সমমনা তরুণকে একত্র করে তারা গড়ে তোলেন তরুণ সমিতি। এখানেই সম্পর্কিত হন আধুনিকতার আন্দোলনের অন্যতম সদস্য, চিত্রশিল্পী ও সুরকার মিখাইল মাতিউশিনের সঙ্গে। আর্ট স্কুলে অধ্যয়নের সময় এলেনা তার চেয়ে ১৬ বছরের বড় মাতিউশিনের প্রতি আসক্ত হয়ে পড়েন এবং তার দ্বিতীয় স্ত্রী হিসেবে দাম্পত্যজীবন শুরু করেন। তাদের একমাত্র পুত্রসন্তানের মৃত্যুযন্ত্রণা তাকে নিরন্তর তাড়িত করেছে। এলেনা ও মাতিউশিন ফিউচারিস্ট আবহের মধ্যে চতুর্থ মাত্রা (প্রচলিত ধারণার সময় সংযোগ নয়) প্রতিষ্ঠার চেষ্টা করেন দৃশ্যমান চিত্র, সংগীত ও কথার মধ্যে সম্পর্ক স্থাপন করে। তার সুহূদদের মধ্যে রয়েছেন ভ্লাদিমির মায়াকোভস্কি, ভিক্টর খ্লেবনিকফ, ভিক্টর কামেনস্কি, ডেভিড বার্লিওক।   শিল্পকর্ম  থাম্ব|ডান|170px|মাতিউশিনের বাড়ি (প্রফেসর পোপোভা স্ট্রিট, ১০), সাংক্‌ত পিতেরবুর্গ ১৯০৮-০৯ সালে এলেনা গুরো আঁকলেন ‘লিটল ডিয়ার’—প্রথম দেখাতেই মনে হবে শিশুর আঁকা গতিময় হরিণ। ছবিটি তাকে খ্যাতি এনে দেয়। ১৯১০ সালে তিনি আঁকেন তিনটি গুরুত্বপূর্ণ ছবি ‘অ্যা উইমেন ইন অ্যা হেডস্কার্ফ,’ ‘মর্নিং অব দ্য জায়ান্ট’ ও ‘টি ড্রিংকিং। এলেনা গুরো প্রকৃতি ও মানুষের মধ্যে একটি অভঙ্গুর সেতু হিসেবে প্রতিষ্ঠিত হতে চেয়েছেন। সে সময় প্রকৃতির ভাষা বুঝে কবিতা ও চিত্রকল্প পুনঃসৃষ্টি করাতে তার চেয়ে বেশি দক্ষতা কেউ দেখাতে পারেননি।   শেষ জীবন  এলেনা গুরো ক্যানসারে ভুগছেন। ১৯১৩ সালের ৬ মে তিনি প্রয়াত হলেন ফিনল্যান্ডে, তার গ্রীষ্মকালীন বাড়িতে। মৃত্যুর আগে শেষ করে আনেন তার গ্রন্থ দ্য পুওর নাইট; মরণোত্তর প্রকাশিত হয় দ্য লিটল ক্যামেল ইন দ্য স্কাই।   গ্যালারি    তথ্যসূত্র    বহিঃসংযোগ   Informationen zur Künstlerin und ihren Werken (russisch)  বিষয়শ্রেণী:১৮৭৭-এ জন্ম বিষয়শ্রেণী:১৯১৩-এ মৃত্যু বিষয়শ্রেণী:রাশিয়ান চিত্রশিল্পী বিষয়শ্রেণী:রাশিয়ান নারী শিল্পী বিষয়শ্রেণী:রাশিয়ান কবি বিষয়শ্রেণী:রাশিয়ান নাট্যবিদ ও নাট্যকার বিষয়শ্রেণী:রাশিয়ান ছোট গল্প লেখিকা বিষয়শ্রেণী:রাশিয়ান ঔপন্যাসিক বিষয়শ্রেণী:রাশিয়ান নারী লেখিকা বিষয়শ্রেণী:রাশিয়ান অ্যাভান্ত-গার্ডে বিষয়শ্রেণী:সাংক্‌ত পিতেরবুর্গ থেকে মানুষ বিষয়শ্রেণী:লিউকিমিয়ায় মৃত্যু বিষয়শ্রেণী:১৯শ শতাব্দীর রুশ সাম্রাজ্যের চিত্রশিল্পী
দিন দুনিয়া, নয়াদিল্লি থেকে প্রকাশিত একটি ঐতিহাসিক উর্দু পত্রিকা। ১৯২১ সালে প্রতিষ্ঠিত, দিন দুনিয়া মূলত রাজনীতি, চলচ্চিত্র এবং সমাজের গসিপ কভার করেছিলেন। আজ, এটি একটি মাসিক জার্নাল যা ইসলামিক বিষয়গুলি কভার করে।  মুফতি শওকত আলী, যিনি ১৯২১ সালে সমাজ, রাজনীতি এবং চলচ্চিত্রের উপর একটি সাপ্তাহিক ট্যাবলয়েড হিসেবে এটি প্রতিষ্ঠা করেছিলেন। দেশভাগের পরের বছরগুলোতে প্রকাশনাসাময়িকভাবে স্থগিত করা হয়, যার পর পত্রিকাটি ইসলামের উপর একক মনোযোগ দিয়ে পুনরায় শুরু করা হয়। তার বাবার অসুস্থতার কারণে, একজন তরুণ আসিফ ফেহমি ১৯৮৭ সালে দিন দুনিয়া দখল করেন।    এই মুহুর্তে, দীন দুনিয়া, প্রতি মাসে ৬৪ পৃষ্ঠার নিয়মিত সংস্করণ নিয়ে প্রকাশিত হচ্ছে।    তথ্যসূত্র   বিষয়শ্রেণী:১৯২১-এ প্রতিষ্ঠিত ম্যাগাজিন বিষয়শ্রেণী:উর্দু ভাষার ম্যাগাজিন বিষয়শ্রেণী:ভারতের মাসিক ম্যাগাজিন বিষয়শ্রেণী:ইসলামি ম্যাগাজিন বিষয়শ্রেণী:১৯২১-এ ভারতে প্রতিষ্ঠিত
ম্যারেজ ‌এন্ড মোরালস্ হলো ব্রিটিশ দার্শনিক বার্ট্রান্ড রাসেল লিখিত একটি বই যা ১৯২৯ সালে জর্জ এলেন এন্ড আনউইন থেকে প্রকাশিত হয়। এই বইটিতে লেখক যৌনতা এবং বিবাহ সম্পর্কিত নৈতিকতার ভিক্টোরিয়ান ধারণা নিয়ে প্রশ্ন তোলেন।  রাসেল যুক্তি দেন যে তার সময়ের যৌনতা সম্পর্কে আইন এবং ধারণাগুলি বিভিন্ন উত্স থেকে আগত একটি মিশ্র ধারণা ছিলো এবং তখন আর এটি বৈধ ছিলো না।   নোবেল পুরস্কার  রাসেলের মতে, তিনি ম্যারেজ এন্ড মোরালস্ বইটির জন্য সাহিত্যে নোবেল পুরস্কার লাভ করেন।  অন্যদিকে, নোবেল ফাউন্ডেশন লিখেছে যে পুরস্কারটি "তার বৈচিত্র্যময় এবং উল্লেখযোগ্য লেখাগুলিকে স্বীকৃতি দিয়েছে যাতে তিনি মানবতাবাদী আদর্শ এবং চিন্তার স্বাধীনতাকে জয়ী করেন", কোনো বিশেষ কাজের জন্য নয়।   তথ্যসূত্র    বহিঃসংযোগ     Full text at archive.org  বিষয়শ্রেণী:বার্ট্রান্ড রাসেলের কাজ বিষয়শ্রেণী:যৌনতা সম্পর্কিত বই বিষয়শ্রেণী:জর্জ এলেন এন্ড আনউইনের বই